จิมมี่ จับมือไทยรัฐทีวีถ่ายสดตลอดปี ไมค์ประเดิมปลาดิบ
เกียรติกรีรินทร์ โปรโมชั่น เดินเครื่องเต็มสูบจับมือไทยรัฐทีวีถ่ายทอดสด ตลอดปี เพื่อผลักดันนักชกในสังกัดมุ่งบัลลังก์โลก พร้อมประเดิมศักราชใหม่ 2559 วางคิวให้ ไมค์ เกษตรพัฒนา ป้องกันแชมป์รุ่นจูเนียร์เฟเธอร์เวท IBF แพนแปซิฟิก ครั้งที่ 2 กับชินโกะ คาวามูระ ผู้ท้าชิงซามูไร โดย พล.ต.ท.ดร.กรีรินทร์ อินทร์แก้ว ผบช.จเรตำรวจ เป็นประธานที่ปรึกษาคณะกรรมการจัดการแข่งขัน ศุกร์ 22 ม.ค. ที่สนามหน้าวัด พระบรมธาตุไชยา อ.ไชยา จ.สุราษฎร์ธานี ถ่ายทอดสด เวลา 4 โมงเย็น ทางช่องไทยรัฐทีวี,จิมมี่ ดร.เอกรัฐ ไชยโชติช่วง โปรโมเตอร์เกียรติกรีรินทร์ โปรโมชั่น เผยว่า ภายในปี 2559 ตนและทีมงานพร้อมด้วยผู้สนับสนุนจะเดินเครื่องเต็มที่เพื่อผลักดันนักชกในสังกัดก้าวสู่บัลลังก์โลกสถาบันหลักเจริญรอยตาม เจ้าเพชร อำนาจ เกษตรพัฒนา แชมป์โลกรุ่นฟลายเวทสหพันธ์มวยนานาชาติ (IBF) ซึ่งมีกำหนดประเดิมศักราชใหม่วางคิวให้ ไมค์ เกษตรพัฒนา ป้องกันแชมป์รุ่นจูเนียร์เฟเธอร์เวท IBF แพนแปซิฟิก ครั้งที่ 2 กับ ชินโกะ คาวามูระ ผู้ท้าชิงชาวญี่ปุ่น ในรายการ ศึกไชยาสะท้านโลก รวมคนคนดีสร้างเมืองคนดี ในวันศุกร์ 22 ม.ค. ที่เวทีมวยชั่วคราวสนามหน้าวัดพระบรมธาตุไชยา อ.ไชยา จ.สุราษฎร์ธานี โดยมี พล.ต.ท.ดร.กรีรินทร์ อินทร์แก้ว ผู้บัญชาการจเรตำรวจ รับเป็นประธานที่ปรึกษาคณะกรรมการจัดการแข่งขัน บริษัท เกียรติ–กรีรินทร์ โปรโมชั่น ดำเนินการถ่ายทอดสดทางช่องไทยรัฐทีวี เวลา 16.00-18.00 น.,ดร.เอกรัฐ โปรโมเตอร์เกียรติกรีรินทร์ ระบุว่า สำหรับการเตรียมตัวของไมค์นั้นขณะนี้กำลังฟิตซ้อมภายใต้การดูแลของ 2 เทรนเนอร์ระดับโลก มร.ไรอัน แมนตัน เทรนเนอร์ชาวอังกฤษ และ มร.ฟรานซิสโก จาโร เทรนเนอร์ชาวฟิลิปปินส์อย่างต่อเนื่อง ที่ค่ายมวยเกียรติกรีรินทร์ เพื่อช่วยติวเข้มให้ไมค์ตลอดจนเพื่อนร่วมสังกัดมีการพัฒนาฝีมือได้รวดเร็ว และเพิ่มเติมแท็กติกให้มีความหลากหลาย และ 2 ไฟต์ที่ผ่านมาแสดงให้เห็นว่าไมค์มีพัฒนาการชกที่ดีขึ้นตามลำดับ สามารถชิงแชมป์และป้องกันตำแหน่งสำเร็จ จนกระทั่งได้รับการพิจารณาให้อยู่ในอันดับ 7 เพื่อก้าวขึ้นชิงแชมป์โลกต่อไป
เกียรติกรีรินทร์ โปรโมชั่น เดินเครื่องเต็มสูบจับมือไทยรัฐทีวีถ่ายทอดสด ตลอดปี เพื่อผลักดันนักชกในสังกัดมุ่งบัลลังก์โลก พร้อมประเดิมศักราชใหม่ 2559 วางคิวให้ ไมค์ เกษตรพัฒนา ป้องกันแชมป์ครั้งที่ 2 กับชินโกะ คาวามูระ ผู้ท้าชิงซามูไร
เกียรติกรีรินทร์ โปรโมชั่น,ไมค์ เกษตรพัฒนา,ดร.เอกรัฐ ไชยโชติช่วง,มวย,ข่าวกีฬา,ข่าว,ไทยรัฐออนไลน์